cyanic-selkie/wikianc huggingface dataset:
Willy Brandt
Kindheit un Jöögd
miniatur|Nachempfunnen Arbeitszimmer vun den jungen Willy Brandt (dormals Herbert Frahm) in dat [[Willy-Brandt-Haus Lübeck]]
Willy Brandt, oorsprünglich Herbert Frahm, wurr an’ 18. Dezember 1913 as Söhn vun Martha Frahm, en Verköperin in’ Konsumvereen, un den ut Hamborg stammen John Möller in de Lübecker Vörstadt St. Lorenz-Süd boren. Den Naam vun den Vader hett Martha Frahm nich nömmt, as de Gebort vun hör Söhn Herbert Frahm bi dat Standesamt indragen wurr.
An’ 26. Februar 1914 hett Martha Frahm ehrn Söhn in dat Pastorat II vun de Lübecker Kark St. Lorenz dööpen laaten; dat Dööpen in de Gemeendkark wurr nichehelich boren Kinner nich togestahn. Sien richtigen Vader hett Brandt nie nich kennenlernt. De weer knapp eenenhalv Johr Realschollehrer in Lübeck un hett sück vun dor in Brandt sien Gebortsmaand, den Dezember 1913 weer afmeldt.
Brandt is bi sien Moder un sien Steefgrootvader Ludwig Frahm (1875–1935) upwussen, de Martha Ewert nah de Heiraat mit deren Moder Wilhelmine Ewert sien Naam geven harr. Willy Brandt hett sien Steefgrootvader Papa nömmt. In sien Abiturtüügnis wurr Ludwig Frahm as Vader nömmt.
Sien nicheheliche Gebort, de vun de Lüüd ut sien Tiet faken as Makel ansehn wurr, hebbt politisch Gegner bit in sien Utwussenleven bruult, um hüm heraftosetten. He hett sück dorgegen nich wehrt, aber he hett seggt, „Herkunft und üble Nachrede“ harrn hüm en „Stachel eingepflanzt“. Nah de Hochtiet vun sien Moder in’ September 1927 mit den Müerkerpolier Emil Kuhlmann un de Gebort vun den Söhn Günther in’ Februar 1928 bleev Herbert bi sien Steefgrootvader un de sien tweet Fru Dora, de he „Tante Dora“ nömmt hett. Ludwig Frahm hörr de SPD an un kandideer 1926 un 1929 up de SPD-List för de Lübecker Börgerschap; Herbert weer af Harvst 1925 Liddmaat vun de Kinnerfrünnen, en Kinnergrupp vun de  Falken, af April 1929 vun de  Sozialistisch Arbeiter-Jöögd (SAJ), in de he as Liddmaat vun de Lübecker Grupp Karl Marx en radikalen Kurs vertreeden dee.
He hett de St.-Lorenz-Knaben-Middelschool, af 1927 de Von Großheimsche Realschool besöcht un wessel 1928 to dat Johanneum zu Lübeck, an de he 1932 sien Abitur afleggt hett. In den Andrag up Tolaaten to dat Arbitur hett he Journalist as Beropswunsch angeven. Publizistisch harr he sück all mit 13 Johren betätigt. De Lübecker Volksbote, dat örtliche SPD-Blatt, hett in’ Februar 1927 en Upsatz mit twee Teknungen över en Dagswannern vun den Schöler mit Frünnen to de Born vun de Trave afdruckt. Van 1929 bit 1931 hett he denn politische Texte in’ Volksboten schreven. De Chefredakteuer vun dat Blatt weer Julius Leber, vun de he later seggt hett, dat de hüm entscheeden beinfloot harr.
1930 is he de SPD bidreden. In’ Oktober 1931 hett he aber mit Leber un de SPD braken un hett sück de Sozialistisch Arbeiterpartei vun Düütschland (SAPD), en linkssozialistisch Grupp, anslooten. För en Studium, för dat Leber hüm en Parteistipendium in Utsicht stellt harr, harr he aber nu kien Geld mehr. In’ Mai 1932 hett he en Volontariat bi de Schippsmaklerfirma, Reederee un Speditschoon F. H. Bertling KG in Lübeck anfungen.
Ünnergrund un Exil
Nah Hitler sien Machtgriepen 1933 wurr de SAPD verboden. De Partei hett beslooten, in’ Ünnergrund gegen de Natschonalsozialisten to kämpen. Willy Brandt kreeg in’ März 1933 den Updrag, de Utreis vun dat SAPD-Leitungsliddmaat Paul Frölich nah Oslo to organiseeren. Frölich wurr aber fastnommen, so dat Brandt de sien Upgaav övernehm, in Oslo en Zelle vun de Organisatschon uptobauen. Brandt is över Däänmark nah Norwegen emigreert un fung 1934 in Oslo en Geschichtsstudium an, dat he aber wegen sien publizistischen Tätigkeit för norweegsch Zeitungen un sien politischen Insatz wenig vorandreev un nich to en Afsluss broch. In Oslo hett he ok de Zentrale vun de SAPD-Jöögdverband SJVD leit. Dorneben hett he den SJVD van 1934 bit 1937 bi dat Internationalen Büro revolutionärer Jugendorganisationen vun dat Londoner Büro vertreden.
Ünner de Decknaam Gunnar Gaasland kehr he in’ Updrag vun Jacob Walchers van September bit Dezember 1936 as Student nah Deutschland torüch. He hull sück as Kriegsberichterstatter in Berlin up un hett dorbi Düütsch mit norweegsch Akzent snackt. De richtige Gunnar Gaasland weer af 1936 mit Gertrud Meyer, Brandt sien Lübecker Jöögdfrüendin, verheiraadt, de hör langjohrigen Gefährten in’ Juli 1933 nah Norwegen folgt weer. De Ehe mit Gaasland bestunn blots up Papier un geev „Trudel“, de bit 1939 mit Brandt tosommenleev, de norweegsch Staatsanbörgerschap. Gaasland stell Brandt sien Naam to Verfügung un bleev in Norwegen.
Brandt weer 1937 Berichterstatter för mehrere norweegsch Zeitungen in’ spaanschen Börgerkrieg. An’ 16. Juni entgung he in Barcelona en Verhaftenswell vun de Kommunisten gegen de POUM, de he nahestunn, un kehr nah Oslo torüch.
In’ August 1940 wurr hüm vun de Botschap in Stockholm de norweegsch Staatsbörgerschap tospraken. Bit to’n Enn’ vun den Krieg bleev he in Stockholm, wo he gemeensam mit August Enderle fedderführend an de Wedderannäherung vun de SAPD-Exilanten an de SPD mitarbeit hett. Dor hett he ok Bruno Kreisky, den latere öösterriekschen Bundskanzler kennenlehrt. De beid weern johrenlang früendschaplich verbunnen.
Brandt weer van 1941 bit 1948 mit Carlota Thorkildsen verheiraadt un harr mit hör de gemeensam Dochter Ninja (* 1940). Nah de Scheeden hett he noch 1948 de Wittfru Rut Bergaust, boren Hansen (* 1920; † 2006) heiraadt. Ut disse Ehe gungen dree Söhns hervör: Peter (* 1948), Lars (* 1951) un Matthias (* 1961). Nah 32 Johren Ehe leeten sück Rut un Willy Brandt 1980 scheeden. An’ 9. Dezember 1983 hett Brandt de Historikerin un Publizistin Brigitte Seebacher (* 1946) heiraadt.
Rückkehr nah Düütschland
1945 kehr Brandt as Korrespondent för skandinavisch Zeitungen nah Deutschland torüch un hett över de Nürnbarger Prozesse bericht. Nahdem he an’ 20. Mai 1946 mit en Reed in Lübeck över Deutschland und die Welt Tostimmen vun de dortig Sozialdemokraten kreegen harr, stunn in’ Sömmer 1946 nah en Gespräch mit Theodor Steltzer Brandt sien Rückkehr nah Lübeck to Diskussion. He sull as Nahfolger vun Otto Passarge Börgermeester vun sien Moderstadt, as he Lübeck betekent hett, wurrn. Nahdem hüm de norweegsch Butenminister Halvard Lange vörslahn dee, as Presseattaché an de Norweegsch Militärmission nah Berlin to gahn un de norweegsch Regeeren ut de Stadt vun den anfangen Kollen Krieg to berichten, hett he sück gegen sien Gebortsstadt entscheeden, denn „Lübeck kam mir ein wenig eng vor“, nah sien internatonalen Erfohrungen siet de Emigration. Sien Gebortsstadt bleev Brandt aber eng verbunnen. So hett he Wahlkämpe bit hen to Kommunalwahlkämpen immer an’ Vördag vun de Wahl mit en Kundgeven in Lübeck afslooten.
An’ 1. Juli 1948 kreeg he vun de sleswig-holsteensch Landsregeeren weer de düütsch Staatsbörgerschap.
Den Decknaam Willy Brandt, de he sück 1934 toleggt harr, hett he af 1947 düersam bruukt. 1949 leet he hüm as offiziellen Naam vun dat Polizeipräsidium Berlin anerkennen. He sülvst snack 1961 vun en Allerweltsnaam, den he wählt harr, doch geev dat in Lübeck, as he dor sien Volontariat maakt hett, en Schippsutrüsterfirma William Brandt Wwe.
Berlin
miniatur|De Regeeren Börgermeester vun Berlin, Willy Brandt (re.), tosammen mit den US-amerikaanschen Präsidenten, [[John Fitzgerald Kennedy (li.) in Washington in dat Witt Huus (1961)]] miniatur|US-Minister för’t Verdefferenden [[Robert McNamara (re.) in en Gespräch mit den SPD-Fraktschonsvörsitter Fritz Erler (li.) un den Regeeren Börgermeester vun Berlin, Willy Brandt in Arlington, Virginia, USA (1965)]]
Sien politisch Karriere in dat Nahkriegsdüütschland fung 1949 as Berliner Afordneter för de SPD in’ eersten Düütschen Bundsdag an. Brandt hörr den Bundsdag van 1949 bit 1957, 1961 un van 1969 bit to sien Dood 1992 an, also all tosommen 31 Johr lang. 1950 wurr he ok Liddmaat vun dat Afordnetenhuus vun Berlin. He hett dit Mandat eerst an’ 6. April 1971 daalleggt, also knapp twee Johr nah sien Wahl to’n Bundskanzler. 1955 wurr Willy Brandt as Nahfolger vun Otto Suhr Präsident vun dat Berliner Afordnetenhuus. 1957 wurr he, ebenfalls as Nahfolger vun Otto Suhr, to’n Regeeren Börgermeester vun Berlin wählt. In dit Amt wunn Brandt wegen sien entslooten Hanneln wiels dat Berlin-Ultimatum 1958 un nah den Müerbau 1961 groot Popularität.
Disse Popularität hett sück ok in de Ergevnisse vun de Berliner SPD bi de Wahlen to’ dat Berliner Afordnetenhuus daalslahn: 1958 kreeg de SPD 52,6 % vun de Stimmen (en Plus vun 8%) un 1963 reck se mit 61,9 % vun de Stimmen dat tweetbest Ergevnis in hör Historie.
In de Tiet vun Brandt as Regeeren Börgermeester full 1963 de Besöök vun Präsident Kennedy in West-Berlin (tosommen mit den dormaligen Bundskanzler Konrad Adenauer). Bekannt wurr nich blots Kennedy sien Reed mit dat berühmt Zitat „Ich bin ein Berliner“, sonnern ok Brandt sien Begröötensreed van' 26. Juni an Kennedy: "Wir grüßen nicht nur das Amt, wir grüßen auch den Mann“.
He bleev bit to'n 30 November 1966 Regeeren Börgermeester. Van' 1. November 1957 bit to'n 31. Oktober 1958 weer Brandt turnusmatig Bundsraatspräsident.
In de Bundspolitik 1961–1969
miniatur|Besöök vun [[Richard Milhous Nixon in Berlin (1969)]]
Bi de Bundsdagswahl 1961 is Brandt eerstmals as Kanzlerkandidat vun sien Partei gegen den dormals 85 Jahre ollen Konrad Adenauer antreden. In' Wahlkamp wurr Brandt faken mit de jöögdhaftigen charismatischen US-Präsidenten John F. Kennedy vergleeken. Adenauer speel an' 14. August 1961, een Dag nah den Anfang vun den Müerbau in Beginn, bi en Wahlveranstaltung in Regensborg, as he vun sien Gegenkandidaten as Brandt alias Frahm snack, up de sien Johren in't Exil an, doch wurr de Utdruck ok as Henwies up sien nicheheliche Gebort verstahn. An' 16. August hett Adenauer disse Formuleeren in Bonn nochmal bruukt. Franz Josef Strauß harr all in' Februar 1961 in Vilshofen ünner Anspeelen up de Exiljohren vun Brandt, de immer weer to'n Anlaat för persönlich Angreep bit hen to'n Vorwurf vun Vaderlandsverrat nommen wurrn, seggt: „Eines wird man Herrn Brandt doch fragen dürfen: Was haben Sie zwölf Jahre lang draußen gemacht? Wir wissen, was wir drinnen gemacht haben.“
De SPD hett bi de Wahl mit 4,4 Perzentpunkten up 36,2 Perzent vun de Wählerstimmen düütlich toleggt. To en Regeerensövernahm keem dat aber nich, ofschons en Koalition mit de 12,8 Perzent vun de FDP reknerisch mögelk ween weer. En Gespräch vun Brandt mit Erich Mende führ to kien Ergevnis. De afsolute Mehrheit vun de CDU weer aber braken, se verlor 4,8 Perzentpunkte.
1962 övernehm Brandt up Initiative vun Herbert Wehner den stellvertreden Parteivörösitt, 1964 as Nahfolger vun den storven Erich Ollenhauer den Bundvörsitt vun de SPD, de he bit 1987 inne harr. Bi de Bundsdagswahl 1965 verlor he tegen Bundskanzler Ludwig Erhard, woruphen he sück enttäuscht vorövergahnd vun de Bundspolitik torüchtruck un en wiedere Kanzlerkandidatur utsluuten dee.
In disse Tiet weer he de woll umstreedenst Politiker in de Republiek. Hüm is besünners suer upstött, dat he wegen sien Vergangenheit angahn wurr, wiels fröhere Natschonalsozialisten hör Vergangenheit vergeeven wurr. Immer weer greep de konservativ Presse Brandt sien Vergangenheit up un legg se gegen hüm ut. To de bekannt Vorwürfe keem in' Wahlkamp 1961 de Instrumentaliseeren vun sien Privatleven in de apenlich Utnannersetten dorto. 1965 hett Brandt seggt: „Dieser Wahlkampf hat Wunden hinterlassen.“
Nah den Rückträe vun Erhard 1966 wurr Kurt Georg Kiesinger (CDU) to'n Bundskanzler wählt, de en Groot Koalitschoon mit de SPD bilden dee. Willy Brandt is vun sien Berliner Amt torüchtreden un övernehm dat Amt vun den Butenminister un Viezkanzler.
Kabinett Brandt I (1969–1972)
miniatur|Brandt mit [[Willi Stoph in Erfurt (1970)]] miniatur|Denkmal mit Plakette, de [[Kneefall vun Warschau|Brandt sien Kneefall dorstellt, up den Warschauer Willy-Brandt-Platz]] miniatur|Willy Brandt sien Oorkunn för den [[Freedensnobelpries 1971 in dat Haus der Geschichte in Bonn]]
Nah de Bundsdagswahl in' September 1969 hett Willy Brandt gegen den Willen vun Herbert Wehner un Helmut Schmidt, de en Fortsetten vun de Groot Koalitschoon vörtrucken harr, en Koalitschoon mit de FDP bildt. De sozialliberale Koalitschoon harr blots en Mehrheit vun twalv Stimmen. De Bundsdag hett Brandt in' Oktober 1969 to'n veerten Bundskanzler wählt. Viezkanzler un Butenminister wurr Walter Scheel (FDP).
Brandt sien Amtszeit is verbunnen mit dat Motto „Wir wollen mehr Demokratie wagen“ un mit dat Steekwort vun de „Neuen Ostpolitik“, de den Kollen Krieg ünner de Losung „Wandel durch Annäherung“ (Egon Bahr) bzw. „Politik der kleinen Schritte“ afmildern un de Berliner Müer dörlässiger maken sull. Trotz eenig anfänglich Skepsis, (Nixon, Kissinger, Pompidou) hebbt as Vertreder vun de Westmächte disse Politik ünnerstütt.
De weltwiet beacht Kneefall vun Warschau an' 7. Dezember 1970 an dat Mahnmal vun den Ghetto-Upstand van 1943 hett symbolisch de Entspannungspolitik inleist, de later in de Ostverdrääg mit Polen un de Sowjetunion münn dee. Dorto keem de Grundlagenverdrag mit de DDR. 1970 harr he sück in Erfurt mit den Vörsitter vun den Ministerraat vun de DDR Willi Stoph tonächst to'n eersten düütsch-düütschen Tippdrapen in' Erfurter Hof un denn in Kassel drapen. De Erfurter „Willy, Willy“-Roopen weern eendüüdig up Brand betrucken un hebbt de DDR-Machthaber rein weg dörnanner brocht. Dat folg denn noch en Afkommen mit de Tschechoslowakei. För sien Ostpolitik kreeg Brandt 1971 den Freedensnobelpries.
Zickler
Zickler is de Familiennaam von
Willy Brandt
Kabinett Brandt I (1969–1972)
Mit disse nee „Neuen Ostpolitik“, de Willy Brandt gemeensam mit Walter Scheel gegen den entscheeden Wedderstand gegen de Mehrheit vun de CDU/CSU-Oppositschoon dörsetten dee, hett he sück um en „Entspannung in Europa“ bemüht.
Nanoarchaeum equitans
Nanoarchaeum equitans is ene Aart un ok en egen Stamm vun de Archaeen. Nanoarchaeum equitans is en blots 400 nm groten Prokaryont, de symbiootsch op annere Archaeen wasst. 2002 is he vun Karl Stetter an de Universität Regensborg entdeckt wurrn. Dat is nich klor, of dat ene Symbiose oder en Parasitismus is. Nanoarchaeum equitans kann blots in ene Ümto mit circa 100 °C existeern, wat riek an Swevel is.
Willy Brandt
Kabinett Brandt I (1969–1972)
Eenig Geschichts- un Politikwetenschapler seecht dorin hüüd en Paddmaaken för den Tosommenbröök vun de kommunistisch Regeeren in Osteuropa un de Düütsch Weddervereenigen, de vun Brandt mit sien Ostpolitik aber nich vörsehn weer. To de Tiet wurr hüm vun konservativ Siet vörschmeeten, dat he dormit en unnötig Anerkennung vun de DDR bedreeven harr. Se hebbt de Entspannungspolitik nich as Weg to'n Tosommenbröök vun de Ostblockstaaten sehn, sonnern hebbt in' Ergevnis eenzig en Upwerten un Stabiliseeren vun de Regeeren sehn.
To glieker Tiet gung hüm dat um binnenpolitisch Reformen in de Sozial-, Billens- un Rechtspolitik. „Mehr Demokratie wagen“ weer dat Motto, mit de Brandt de binnenpolitisch Stagnatschoon vun de Nahkriegstiet överwinnen wull. Ok wegen de Öölkries van 1973 as Folg vun den israeelsch-arabschen Jom-Kippur-Krieg sünd disse Reformen blots deelwies dörführt wurrn. Besünners de so nömmt „Radikalenerlass“ gegen Extremisten in' apenlichen Deenst, de 1972 inführt wurr, is bit hüüd bekannt bleven. De wurrd bit hüüd vun de Kritiker vun de linke Siet scharp kritiseert un ok Brandt sülvst hett hüm nahderhen as swooren Fehler betekent. miniatur|Brandt un [[Walter Scheel nah de wunnen Wahl, mit Horst Ehmke un Egon Bahr (1972)]]
Misstruensvotum un Vertruensfraag (1972)
miniatur|hochkant|Brandt bi den Besöök vun en Bargwark in [[Düörpm (1974)]]
Vun' Amtsanträe vun de Regeeren Brandt bit to dat 1972 weern so völ Afordnete vun de SPD un de FDP to de Unionsfraktschoon wesselt (dorünner de ehmalge Bundsminister Erich Mende), dat de CDU/CSU-Fraktschoon reknerisch en knappe afsolute Mehrheit harr. De CDU/CSU-Fraktschonsvörsitter Rainer Barzel hett dorher in' April 1972 glöövt, Willy Brandt middels en konstruktiv Misstruensvotum aflösen to können. Aber för sien Wahl to'n Bundskanzler hebbt hüm bi de Afstimmen twee Stimmen fehlt. Later wurr bekannt, dat dat Ministerium för Staatssekerheit (MfS) vun de DDR mindstens een Afordneten, Julius Steiner, vun de CDU bestaken harr. Ünner Verdacht stunn dormals ok Ingeborg Geisendörfer. Mitddlerwiel is dör de Rosenholz-Akten woll ok en tweeten Afordneten ut de Reeg vun de CSU bekanntwurrn: Leo Wagner sall vun den MfS 50.000 DM kreegen hemm.
Wiel allerdings de SPD/FDP-Koalitschoon in' Bundsdag kien hannelnsfähige Mehrheit mehr harr, stell Brandt in' September 1972 de Vertruensfraag, bi de sück as dat afspraken weer, de Bundsminister enthollen deeen, so dat de Vertruensfraag nich positiv beantwoort wurr un Bundspräsident Gustav Heinemann im Sinne vun de Afsichten vun Brandt den Bundsdag uplösen kunn.
Kabinett Brandt II (1972–1974)
Bi de Neewahlen in' November 1972 wurr de Regeeren Brandt bestätigt un harr nu en hannelnsfähige Mehrheit in' Bundsdag. De SPD wurr mit 45,8 % vun de Stimmen eerstmals starkste Bundsdagsfraktschoon, en Ergevnis, dat ok in't Utland as Volksafstimmen över de  Ostverträge verstahn wurr, för deren parlamentarisch Ratifizeeren jetzt de Weg free weer.
An' 7. Juni 1973 hett Willy Brandt as eerst düütsch Bundskanzler Israel besöcht, nahdem 1965 de diplomaatsch Beziehungen tüschen de Bundsrepubliek un Israel upnommen wurrn weer. 1970 harr all mit Abba Eban eerstmals en israeelsch Butenminister de Bundsrepubliek besöcht, de Gegenbesöök dör Butenminister Walter Scheel funn in dat sülvig Johr statt.
Rückträe wegen de Guillaume-Affäär
De wunnen Bundsdagswahl 1972 stellt woll den gröttsten politischen Spood vun Brandt dor, aber de Beobachter ut sien Tiet as Egon Bahr sünd sück dorin eenig, dat disse „Höhepunkt eindeutig auch der Scheitelpunkt war – von da an ging es bergab“. Politisch Ermüdungserscheinungen vun Brandt hebbt sück mit de hooch Verwachten an sien tweet Regeerenstiet poort.
Dennoch keem sien Rückträe för de Apenlichkeit överraschend, worbi de Guillaume-Affäär ehrder de Utlöser as de Oorsaak för Brandt sien Rückträe weer. As Oorsaken wurrd ok de Öölkries un de dormit verbunnen Wertschapsafswung as ok de nah en harten Laway in' Apenlichen Deenst vun de ÖTV ünner Heinz Kluncker dörsett hooch Tarifafslüsse ansehn. Beides hett den Speelruum för mögelk Reformen minnert.
An' Enn vun en turnusmatig Tosommenkunft vun SPD un Gewerkschapsspitzenfunktschonären in de Kurt-Schumacher-Akademie (dormalig Naam „Haus Münstereifel“) in Bad Münstereifel an' 4. un 5. Mai hett Brandt in en up den 6. Mai 1974 dateerten handschriftlichen Breef sien Rückträe mitdeelt, de vun den NDR an den folgen Dag publik maakt wurr. Anlaat weer de Enttarnung vun den DDR-Spion Günter Guillaume, de as Referent för Parteiangelegenheiten en vun de engste Mitarbeiter vun Brandt ween weer. Brandt övernehm mit sien Rückträe Verantwortung för Fohrlässigkeiten binnerhalv vun de Bundsregeeren. Guillaume weer in unmittelbor Nähe vun den Kanzler bleeven, ofschons he siet mehr as een Johr lang in Verdacht stunn, Spionage to bedrieven. Brandt harr in den Gloov, Guillaumes blot DDR-Herkunft weer de Grund för den Spionageverdacht ween, de Brisanz vun de Angelegenheit ünnerschätzt. Brandt hett later seggt, Herbert Wehner (to de Tiet Vörsitter vun de SPD-Bundsdagsfraktschoon) weer an sien Rückträe mitschuldig ween, wiel de hüm nich dorvan afhollen harr. Bei bleeven in den Zentraalvörstand vun de SPD un harrn af denn tallriek Unstimmigkeiten. En anner Kontrahent in dat Kabinett Brandt II weer Helmut Schmidt, dormals Finanzminister.
Ok wenn Wehner dat immer weer anners vertellt hett, so wurrd doch allgemeen annommen, dat weniger de Affäär ansück, as völmehr Wehner sein Inschätzen, de gesundheitlich anslahn, ünner Depressionen lieden Brandt weer nich to hollen, den Utslag to'n Rückträe geven hett. Brandt seech sück Diffameerenskampagnen vun politisch Gegner utsett, de he nah de Inschätzen vun Wehner in den bevöröstahn Wahlkamp meest nich standhollen harr. Brandt wurrn tallriek Affären mit Fruen un Alkoholprobleme nahseggt. Todem bestunnen ünner annern bi Horst Herold un Günther Nollau Befürchtungen, de düütsch Regeerenschef kunn dör disse Affären erpressbor wurrn. Tosommen mit de Brandt ünnerstellt Amtsmödigkeit un de siet eenig Tiet schwelen Kritik – Wehner harr Brandt wiels sien Moskaureis apenlich mit den Wöör „Der Herr badet gerne lau“ angreepen – sall dat de Grund för Wehner ween hemm, den Wessel vun den SPD-Kanzler gau un unsentimental to vulltrecken. Nahfolger vun Brandt as Bundskanzler wurr Finanzminister Schmidt. De will vun de Nomineeren överrascht ween un dat Amt vörrangig ut Plichtgeföhl övernommen hemm. Willy Brandt sülvst bleev aber SPD-Vörsitter. To'n Enn vun sien eegen Kanzlerschap hett Schmidt dat as Fehler betekent, neben de Kanzlerschap nich ok noch den Parteivörsitt övernommen to hemm. He seech dorin een vun de Oorsaken för sien eegen Scheitern.
Nah den Rückträe as Bundskanzler
Ok nah sien Rückträe vun dat Amt as Bundskanzler bleev Brandt politisch aktiv: 1976 wurr he Präsident vun de Sozialistisch Internatschonale (bit to’n 17. September 1992), af 1979 weer he Liddmaat vun dat Europääsch Parlament (bit to’n 1. März 1983).
In’ April 1977 droog Weltbankpräsident Robert McNamara Brandt den Vörsitt vun de „Unafhängig Kommission för Internatschonale Entwicklungsfragen“ (Noord-Süüd-Kommission) an. Nah meest dree Johr lang Beraden legg de Kommission an’ 12. Februar 1980 in New York ehr Noord-Süüd-Bericht vör, de allgemeen as „Brandt-Report“ bekannt wurr.
An' 7. Juli 1979 keemen Brandt un de öösterrieksch Bundskanzler Bruno Kreisky in Wien mit Jassir Arafat, den Baas vun de palästinensisch PLO, to en Meenenuttuusch tosommen. An 15. Oktober 1984 hett sück Brandt up Kuba mit Staatspräsident Fidel Castro drapen. In dat sülvig Johr droop he sück ok noch mit Deng Xiaoping un Michail Gorbatschow. An' 19. September 1985 keem he in Ost-Berlin to Gesprächen mit den DDR-Staatsratsvösitter Erich Honecker tosommen.
Bi de Freedensdemonstratschoon in Bonn an' 22. Oktober 1983 hett Brandt den NATO-Düppelbesluss kritiseert: „Wir brauchen in Deutschland nicht mehr Mittel zur Massenvernichtung, wir brauchen weniger.“
Brandt hörr wiederhen den Bundsdag an un hett nah de Bundsdagswahl 1983 eerstmals as Öllerspräsident den Bundsdag inleit, ofschons he blots de tweetöldste Afordneter weer. Egon Franke harr as tatsächlicher Alterspräsident up disse Würde verzicht un Brandt den Vörträe bi de eerst Sitzung laaten. Nah de Bundsdagswahlen 1987 un 1990 hett Brandt as tatsächlich Öllerspräsident de eerst Sitzung vun den jeweiligen Bundsdag inleit.
An' 23. März 1987 is Brandt vun den Parteivörsitt vun de SPD torüchtreden, nahdem an sien Nomineeren vun Margarita Mathiopoulos as Kandidatin för dat nee to besetten Amt vun de Parteisprekerin bannig parteiinterne Kritik ütert wurr. Up den außerordentlichen Parteidag an' 14. Juni 1987 wurr he to'n Ehrenvörsitter up Llevenstiet wählt; sien Nahfolger als Parteivörsitter wurr Hans-Jochen Vogel wählt.
An' 20. Januar 1989 hett Bundspräsident Richard von Weizsäcker to'n Anlaat vun den 75. Gebortsdag vun Willy Brandt to en Gebortsdagsfest in de Villa Hammerschmidt inlaaden, to de tallriek Frünnen, Weggenossen un Politiker keemen. De eerst Sitzung vun den eersten gesamtdüütschen Bundsdag hett Brandt an' Dezember 1990 as 1983 un 1987 ebenfalls as Öllerspräsident inleit. Eenig Weeken vörher, an' 9. November 1990, weer Brandt mit 194 Geiseln, deren Freelaaten he bi den irakschen Präsidenten Saddam Hussein reckt harr, nah Düütschland trüggkehrt.
miniatur|Willy Brandt bi en Wahlkundgeeven in [[Gera (1990)]] Nahdem de Müer fallen weer, weer Brandt entscheeden dorför, dat de Regeeren vun Bonn nah Berlin truck. An' 20. Juni 1991 hett de Bundsdag beslooten – ünner annern up Andrag vun Willy Brandt – toletzt dat deelwies Ümtrecken (Hööftstadtbesluss). miniatur|Ehrengraff vun Willy Brandts up den [[Waldkarkhoff Zehlendorf]] Am 4. Oktober 1991 wurr bi Brandt en Tumor in' Darm opdeckt, de an' 10. Oktober 1991 wegnommen wurr. An' 1. Februar 1992 kreeg Brandt in Heidelbarg den Dolf-Sternberger-Pries. An' 9.Mai 1992 geev Brandt den Bild-Redakteur Ulrich Rosenbaum sien letzt Interview. An' 10. Mai 1992 wurr he weer in de Universitätsklinik Köln inwiest un an' 22. Mai 1992 ok weer opereert. De Operatschoon hett man aber nah 10 Minüüt afbraken, de Krebs weer torüchkommen un harr in de Tüschentiet to stark street, mehrere Organe weern all bedrapen. An' 30. Mai 1992 hett Brandt de Klinik weer verlaaten un hett sück mit sien Frau in sien Huus nah Unkel begeeven, dat he bit to sien Dood nich mehr verlaaten hett. To en unglückelk Vörfall keem dat an' 20. September 1992: As Michail Gorbatschow Brandt unanmeldt besööken wull un sück mit Gorbatschow an de Spreekanlaag vun dat Huus melden dee, hull Brandt sien Fru dat för en slechten Spaass un hett den Besöker de Döör nich apen maakt. Se hett nich glöövt harrt, dat Gorbatschow tatsächlich vör de Döör stunn. Brandt sien Gesundheitstostand verslechter sück af August 1992 tonehmend. An' 8. Oktober 1992 um 16:35 Ühr is he de storven. An' 17.Oktober 1992 hett de Bundsdag an hüm mit en Staatsakt docht. Dat Ehrengraff vun Willy Brandt befind sück up den Berliner Waldkarkhoff Zehlendorf neben dat Ehrengraff vun Ernst Reuter, Vörgänger vun Brandt as Regeeren Börgermeester vun Berlin in de Johren 1948 bit 1953. Brandt sien tweet Ehefru Rut is ebenfalls up den Waldkarkhoff bisett.
Ehrend Gedenken
miniatur|[[Willy-Brandt-Huus (SPD-Zentraal) in Berlin-Kreuzberg]] miniatur|Willy-Brandt-Denkmal in [[Porto Amigo de Portugal]] miniatur|Willy-Brandt-Denkmal up dat Daak vun den [[Erfurter Hoff (2009)]] miniatur|hochkant=1|[[Willy-Brandt-Park in Stockholm]]
Nah sien Dood wurr Willy Brandt völfack ehrt, Straaten un Platzen nah hüm nömmt, ünner annern de Willy-Brandt-Straße in Berlin, an de dat Bundskanzleramt liggt, de Willy-Brandt-Straße in Hamborg as ok de Willy-Brandt-Allee in sien Heimatstadt Lübeck un in de Bonner Museumsmiel as Deel vun de B9 tüschen den Bundeskanzlerplatz un de Heussallee. In Erfurt wurr de Bahnhoffsvörplatz in Willy-Brandt-Platz ümnömmt, wiel dor dat eerste düütsch-düütsche Gipfeldrapen mit Willi Stoph stattfunn. Ok in Kassel, den Oort vun den Gegenbesöök, drocht hüüt de Vörplatz vun den Bahnhoff Wilhelmshöhe de Naam vun Brandt. De Stadt Frankfort an' Main hett 1992 den Theaterplatz in Willy-Brandt-Platz ümwidmet. Dor is hüüd ünner annern de Zentraal vun de Europääsch Zentraalbank ansässig.
Willy-Brandt-Denkmäler buterhalv vun Düütschland gifft dat in Porto (Portugal) in de Avenida do Marechal Gomes da Costa un in Lille (Frankriek) an de Gare de Flandres Eck Avenue Willy Brandt. In Warschau wurr en Willy-Brandt-Platz mit Denkmal schafft, dat an den Kneefall vör dat Ghettomahnmal erinnert. Sien Konterfei zier en Deel vun de 2-DM-Münten. He is todem Ehrenbörger vun mehreren düütsch Städer (Heimatstadt Lübeck, Berlin).
De Bundsrepubliek Düütschland hett to sien ehrend Gedenken de Bundeskanzler-Willy-Brandt-Stiftung mit Sitz in Berlin erricht. Dat is een vun fiev Politikergedenkstiftungen vun den Bund. An' 18. Dezember 2007, to'n 94. Gebortsdag vun Brandt, hett de Stiften en Butenstäe in de Königstraße vun de Lübecker Oltstadt, dat Willy-Brandt-Haus Lübeck apen maakt. Dorneben besteiht as wiedere Stiften nah norweegsch Recht de Norweegsch-Düütsch Willy-Brandt Stiften mit Sitz in Oslo un Berlin.
Dat Willy-Brandt-Haus is de Bundszentraale vun de SPD in Berlin-Kreuzberg, de 1996 inweeht wurr. In dat Atrium vun dat Huus steiht en överlevensgroot Willy-Brandt-Denkmal ut Bronze vun de Maler un Bildhauer Rainer Fetting.
De ENA-Johrgang 2007–2009 geev sück de Naam „Willy Brandt“. De École nationale d'administration is de franzöösch Elitehoochschool, de de angahn hooch Beamten vun den franzzöschen Staatsdeenst utbillen deiht.
Nah Besluss vun den Upsichtsraat vun de tostäänig Floogsellschopp van' 11. Dezember 2009 kriggt de nee Flooghafen Berlin Brandenburg den Binaam Willy Brandt.
Willy-Brandt-Forum Swerin
Dat Willy-Brandt-Forum Swerin wurr in dat Johr 2001 grünnd. An' 21. Oktober 2005 wurr vun 35 Grünnensliddmaaten de indragen Vereen Willy-Brandt-Forum e.V. bildt. De Vereen is en apen Forum, dat insbesünnere to sellschopspolitischen, sozialen un kulturellen Themen Veranstaltungen anbütt. Dat Forum ist den apen Dialog verplicht. Siether hett dat Willy-Brandt-Forum rund 40 verscheeden Veranstaltungen organiseert. In' Harvst 2005 wurr en sössköppig Biraat beropen, de för de inholtliche Utgestaltung vun dat Forum verantwoortlich tekent.
Forum Willy Brandt Berlin
Da Forum Willy Brandt Berlin, Unter den Linden 62-68, is siet März 2010 nee Hööftsitt vun de Bundeskanzler-Willy-Brandt-Stiftung. De weer af 1996 in dat Raathuus Schöneberg ünnerbrocht. Dat Forum Willy Brandt Berlin hett in' Juni 2012 en nee moderne ständige Utstellung to dat Leven un Wark vun Willy Brandt inricht (Willy Brandt - Politikerleben). Dorto bütt dat Forum en Programm historsch-politisch Bildung mit lüttgere Veranstaltungen (Tiettüügengespräche, Vördrääg, Podiumsdiskussionen).
Utteknungen
miniatur|hochkant|[[Breefmark vun de Düütsch Bundspost (1993)]] miniatur|hochkant|Rücksiet vun den 2-[[Düütsche Mark|DM-Münt (1994)]]
Lennep
Historie
Lennep weer inst ene Hansestadt. Lennep kreeg 1230 de Stadtrechten. In't Medelöller harr Lennep dat Müntrecht. De Stadt weer in de Hanse. Lennep weer ene vun de Hööftstäder vun't Hertogdoom Berg. Lennep weer lang ene vun de wichtigste Städer in't Bergische Land. Lennep worr 1929 en Deel vun Remscheid. Bet in't sülve Jahr weer Lennep de Seet vun den Landkreis Lennep. Lang weer in Lennep de wichtigste Bahnhoff in Remscheid.
Hayek
Hayek is de Familiennaam von
Kiek ok bi: Hajek.
Goldenthal
Goldenthal is de Familiennaam von
Baugh
Baugh is de Familiennaam von
,
Baugh betekent
Madison County (Idaho)
Madison County is en Kreis (County) in’n US-Bundsstaat Idaho. He hett 37.536 Inwahners (Stand Zensus 2010) op en Rebeet vun 1.222 km². De Sitt vun de Verwalten is in Rexburg.
Historie
De Kreis is an’n 18. Februar 1913 grünnt worrn.
Demografie
Vun de 27.467 Inwahners bi’n Zensus vun 2000 harrn 12.588 Minschen Arbeit. Dat Inkamen je Kopp vun de hele Inwahnertall weer 10.956 US-Dollar. 8.245 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.277 Minschen maakt. 28,94 % vun de Inwahners leven 2000 ünner de Inkamensgrenz to de Armoot.
8,49 % hebbt 2000 tohuus ’n annere Spraak as Engelsch snackt un 3,55 % vun de Inwahners sünd buten de USA boren worrn.
Vun de Vöröllern her sünd 95,50 % vun de Minschen Witte, 0,24 % Swarte, 0,57 % stammt ut Asien un 0,18 % vun de Eilannen in’n Pazifik. 0,33 % sünd Nakamen vun Indianers. 2,23 % hebbt sik sülven to noch annere Gruppen torekent. 0,95 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 3,92 % vun de Lüüd ansehn.
Mount Marston
Mount Marston is en hogen Barg in de Form von en Waalrügg an de Scott-Küst von Viktorialand, Oostantarktika. He liggt üm un bi 5 km noorden von dat Utgangsrebeed von’n Mackay-Gletscher an de Noordsied von dat Kar-Plateau.
Deelnehmers von de Nimrod-Expeditschoon (1907–1909) ünner Leid von’n brietschen Polarforscher Ernest Shackleton hebbt em opdeckt. Nöömt is de Barg na’n brietschen Maler un Grafiker George Marston (1882–1940), de bi de Expeditschoon mit dorbi weer.
Bollerholt
Bollerholt weer en Hoff in de Gemeen Rier (Samtgemeen Thänhusen) in’n Landkreis Veern, Neddersassen. Vondaag warrt de ole Hoff un dat Land ümto as Campingplatz bruukt.
Geografie
De Oort liggt in de Masch von de Werser direkt achter’n Diek.
De Naveröörd sünd Bollen in’n Noorden, Bolleresch in’n Oosten, Slieme in’n Süüdoosten, Rier in’n Süden, Ausen in’n Süüdwesten un Grummenstreek in’n Noordwesten.
Historie
De Naam kummt dorvon, dat dat Rebeed, op dat Bollerholt liggt, fröher to Bollen höört hett un dor en Ekenholt stünn. De Bööm sünd in dat 18. Johrhunnert afhaut worrn. Vondaag is dat Land allens Wisch un Weid.
Bet 1970 hett dat en Wagenfähr geven, de twüschen Bollerholt un Bolleresch över de Werser föhrt is.
De Campingplatz Bollerholt hett 1968 mit 70 Stellplätz apenmaakt. Stand 2014 hett de Platz 320 Stellplätz op ölven Hektar.
Verwaltungsgeschicht
De Oort hett fröher bi dat Dörp Bollen mit bihöört. He weer vör 1852 in dat Gogericht Achem un denn von 1852 bet 1885 in dat Amt Achem. Na 1885 weer dat in’n Kreis Achem. Later is de Hoff tohoop mit 78,4 Hektar Land in de Gemeen Rier wesselt un dorbi an’n Kreis Syke kamen, de 1932 Deel von’n Landkreis Graafschop Heien worrn is. Mit de Gemeenreform in Neddersassen is de Gemeen Rier an’n 1. Juli 1972 in’n Landkreis Veern wesselt.
Religion
Bollerholt is evangeelsch-luthersch präägt un höört to dat Kaspel von de Andreas-Kark in Rier. Fröher hett Bollerholt to dat Kaspel von de Johannis-Kark in Arbargen höört.
För de Kathoolschen is de Hillige-Familie-Kark in Karkweyh tostännig.
Weertschop un Infrastruktur
För Bollerholt is de freewillige Füürwehr Rier mit tostännig.
Verkehr
Bollerholt liggt an en Siedenstraat von de Landsstraat 203, de in’n Süüdoosten över Thänhusen, Morsen un Blenner na Veern löppt un in’n Westen in de Landsstraat 331 münnt. De L 331 wedder geiht in’n Noordoosten över Ausen un Drey na Bremen un in’n Süüdoosten över Rier, Emhusen un Swarm na Mattfeld.
De nächste Autobahn is de Autobahn 1 (Afsnidd Bremen–Ossenbrügge). De Opfohrt 56 Oorssen liggt so negen Kilometer in’n Noordwesten von Bollerholt an de L 331/B 6n. De Opfohrt 24 Achem-Oost op de Autobahn 27 (Afsnidd Bremen–Wasra) liggt 15 Kilometer in’n Noordoosten an de L 156.
De nächste Bahnhoff is so bi söven Kilometer wied weg in’n Noordwesten de Bahnhoff Drey an de Bahnlien Bremen–Ossenbrügge.
Lucas Bacmeister
Lucas Bacmeister is de Naam von
* Lucas Bacmeister de Öllere (1530–1608), düütschen lutherschen Theoloog un Karkenleedkumponist,
Hoinkes Peak
De Hoinkes Peak is en spitzen Felstopp von de Enterprise Hills in de Heritage Range in Ellsworthland, Westantarktika. De hoge Barg liggt in’n Westen von de Bargkeed, an’t Koppenn von’n Henderson-Gletschers.
De Barg is von’n United States Geological Survey in’n Rahmen von dat Vermeten von de Enterprise Hills in de Johren 1961 bet 1966 dör Meetarbeiden vör Oort un Luftopnahmen von de United States Navy karteert worrn. Nöömt worrn is he von’t Advisory Committee on Antarctic Names na Herfried C. Hoinkes, de 1957 as Meteoroloog op de amerikaansche Antarktis-Statschoon Little America V arbeidt hett.
Karin Friedrich (Journalistin)
mini|hochkant|Karin Friedrich (1946) Karin Friedrich (* 18. Februar 1925 in Marburg; † 27. November 2015) weer en düütsch Journalistin un Schrieverin.
Karin Friedrich weer de Dochter vun Ruth Andreas-Friedrich un Otto A. Friedrich, den lateren Präsidenten vun de Bundesvereinigung der Deutschen Arbeitgeberverbände. Se hörr as hör Moder un deren Levensgefährte Leo Borchard wiels de Tiet vun den Natschonalsozialismus de Wedderstandsgrupp Onkel Emil an.
Nah den Tweten Weltkrieg weer se tonächst över fiev Johren as Schauspelerin an dat Berliner Hebbeltheater anstellt. 1950 hett se ehr beroplichen Swoorpunkt nah München up den Journalismus verlagert un hett sück in dissen Beriek vör allen mit sozialpolitisch Themen utnannersett. Nah en Anstellung bi de Tietschrift Echo der Woche as ok en Volontariat bi de Südpost hett se van 1953 bit to hör Ruhestand 1992 as Reporterin un Redakteurin bi de Süddeutschen Zeitung arbeit
Doröver herut hett sück Karin Friedrich in de Weiße Rose Stiftung un den Helperkrink Miteinander leben-ProAsyl insett. 2004 wurr se vun de Gedenkstäe Yad Vashem as Gerechten mank de Völker ehrt.
Se leev later in Gauting un is in de Nacht to’n 27. November 2015 storven.
Dickie Baugh
Dickie Baugh is de Naam von
* Dickie Baugh (1864–1929), engelschen Footballspeler,
Stefan Raab
thumb|Stefan Raab
Cass County (Texas)
Cass County is en Kreis (County) in’n US-Bundsstaat Texas. He hett 30.464 Inwahners (Stand Zensus 2010) op en Rebeet vun 2.429 km². De Sitt vun de Verwalten is in Linden.
Historie
De Kreis is 1846 grünnt worrn.
Demografie
Vun de 30.438 Inwahners bi’n Zensus vun 2000 harrn 12.601 Minschen Arbeit. Dat Inkamen je Kopp vun de hele Inwahnertall weer 15.777 US-Dollar. 15.412 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.465 Minschen maakt. 17,39 % vun de Inwahners leven 2000 ünner de Inkamensgrenz to de Armoot.
3,18 % hebbt 2000 tohuus ’n annere Spraak as Engelsch snackt un 1,08 % vun de Inwahners sünd buten de USA boren worrn.
Lecoq
Lecoq oder Le Coq is de Familiennaam von
Kiek ok bi: Coq, Lecocq.
Guillaume Van Keirsbulck
Guillaume Van Keirsbulck (* 14. Februar 1991 in Roeselare) is en belgisch Radrennfohrer.
All in de Jöögd- un Junioren-Klass kunn Guillaume Van Keirsbulck Titel un Erfolge recken: 2006 un 2007 wurr he belgisch Jöögdmeester in dat Eenzeltietfohren, 2009 wunn he den  Pavé de Roubaix (dast Junioren-Rennen vun Paris–Roubaix), un 2009 wurr he jewiels Sösst vun de Junioren-Europameesterschap in’t Eenzeltietfohren un de Neddersassen-Rundfohrt vun de Junioren.
Siet 2011 fohrt Van Keirsbulck för daz Quickstep Cycling Team. Sien gröttste Spood as Profi weer bitlang de Sieg bi de Dree Daag vun De Panne in dat Johr 2014.
Guillaume Van Keirsbulck is de Enkel vun den Profi-Weltmeester in dat Straatenrennen vun 1963, Benoni Beheyt. Ok sien Vader Kurt Van Keirsbulck weer Rennfahrer.
Satchell
Satchell is de Familiennaam von
Simon Duggan
Simon Duggan (* 13. Mai 1959 in Wellington) is en neeseelännschen Kameramann.
Satchell
Kiek ok bi: Satchel.
Grant Hochstein
Grant Hochstein (* 16. Juli 1990 in Warren (Michigan)) is en US-amerikaansch Ieskunstlöper.
Karriere
Bi de US-Meesterschapen 2016 belegg he den veerten Platz. Wiel sück de US-Meester Nathan Chen aber besehrt harr, kunn Hochstein noch in de US-Mannschap för de Ieskunstloop-Weltmeesterschap uprücken, wo he denn den teihnten Platz beleggen dee.
Simon Duggan
Leven un Wark
Duggan geev sien Filmloopbahn ehrn Anfang mit den Film The Interview mit Hugo Weaving in de Hööftrull. In de Johren dorna hett he to’n Bispeel mit den Speelbaas Alex Proyas tosamearbeit, as in den Science-Fiction-Film I, Robot. Mit den Speelbaas Len Wiseman hett he ünner annern den Film Live Free or Die Hard dreiht.
Utteken
Duggan weer för sien Filmwark bit hüüt (Februar 2015) teihn mol för Filmpriesen vörslahn, vun de he dree wunnen hett:
Sprengel Lümborg
De Sprengel is 1936 grünnt worrn, dat Rebeed harr vörher von 1531 bet 1903 to de Generaldiözees Lümborg-Celle tohöört (von de in dat 18. Johrhunnert de Generaldiözees Horborg afspleet worrn is) un denn to de Generaldiözees Hannover.
1989 sünd de Karkengemenen von dat ole Amt Neehuus (sied 1993 de Gemeen Amt Neehuus), de vörher to de Evangeelsch-Luthersche Landskirch Mekelborg höört hebbt, Deel von’n Sprengel Lümborg worrn.
An’n 1. Juli 2007 sünd de Karkenkreise Gifhoorn un Wulfsborg, de vörher to’n Sprengel Hilmssen höört harrn, Deel von’n Sprengel Lümborg worrn.
Geografie
De Sprengel liggt in’n Noordoosten von Neddersassen un dor höört groff de Lümbörger Heid to.
In’n Noorden grenzt de Sprengel Lümborg an’n Sprengel Hamborg un Lübeek von de Noordkark, in’n Noordoosten an’n Sprengel Mekelborg-Vörpommern von de Noordkark, in’n Süüdoosten an’n Propstsprengel Stendal-Meideborg von de Evangeelsche Kark in Middeldüütschland, in’n Süden an’e Evangeelsch-luthersche Landskark in Bruunswiek un an’n Sprengel Hilmssen-Göttingen, in’n Süüdwesten an’n Sprengel Hannover, in’n Westen op en ganz lütt Enn an’n Sprengel Ossenbrügge un in’n Noordwesten an’n Sprengel Stood.
Leid
De Sprengel warrt von en Landssupperndent leidt. De Supperndentur sitt in dat Huus Hasenborger Weg 67 in Lümborg. Von 1936 bet 1954 hett de Supperndentur in Medingen seten.
De Baaslüüd von de twölv Karkenkreise un de Landssupperndent billt tohoop den Ephorenkonvent von den Sprengel.
Karkenkreise
De Sprengel deelt sik op in twölv Karkenkreise mit 236 Karkengemenen:
Teich
Teich betekent
Kiek ok bi: Teichs.
Santa Barbara
Santa Barbara oder Santa Bárbara betekent
Kiek ok bi: Santa Barbara County, Sankt Barbara, Municipio Santa Bárbara, Departamento Santa Bárbara.
Stünn
As en Stünn oder de Stunn warrt de veeruntwintigste Deel vun en Dag betekent. Dat is dormit en Tieteenheit.
Dat latiensch Woort för Stünn is hora. Dorvun leeidt sik dat Eenheitenteken „h“ af. Faken warrt dat ok hoochstellt schreven („h“), wat woll begäng is aver nich na de Norm tolaten.
Strehler
Strehler is de Familiennaam von
Stünn
De Stunn in’t SI-System
De Stünn is en Eenheit vun de Tiet. As gesettlich Maateenheit dröff se blangen de SI-Eenheit Sekunn bruukt warrn. Bi wetenschopplich Bereken is dat nödig, de Tiet eerstmol in Sekunnen ümtoreken, wieldat de Stünn nich dezimal ünnerdeelt is. Dorbi gellt:
Strehler
Kiek ok bi: Strähler.
Stünn
De Stunn in’t SI-System
Vundaag kann de Tiet mit de Atomklocken bannig nipp un nau meten warrn. Wieldat nu aver de Tietspann vun nipp un nau een Eerdrotatschoon, wat na Definitschoon jüst een Dag is, nich jümmer konstant verlopen deit, warrt de Stünn nu nee över de Sekunn defineert. De Atomtiet warrt denn mit de astronommschen Universaltiet afgleken un verbunnen.
Stünnentellen
duum|300px|Sünnklock op’n Liesinger Karktoorn, Lesachdaal, Kärnten, Öösterriek In de Historie sünd verscheden Oorden vun’t Stünnentellen anwennt worrn:
De vulle Stünn
As vulle Stünn betekent man dat Enn vun een Stünn, wat to glieken Tiet ok wedder to Anfang vun en ne’e Stünn is. To’n Bispeel is de Tiet 8:00:00 de vulle achte Stünn, oder Slag acht. De Begreep kummt dorvun, dat de achte Stunn mit disse Tiet vullstännig vörbi is. Annere Tietangaven baseert ok op dissen Gedanken. So warrt to 7:30:00 ok half acht seggt, wieldat de achte Stünn denn jüst to Hälft vörbi is.
Hollister Peak
Hollister Peak betekent
Alfred Kelbassa
Alfred Kelbassa (* 21. April 1925 in Buer; † 11. August 1988 in Düörpm; eegentlich Fred Kelbassa) weer en düütsch Footballspeler.
Loopbahn as Footballspeler
Alfred Kelbassa weer en sportlich Multitalent. So wurr he düütsch Jöögdmeester un westdüütsch Meester in’ Fievkamp (100 m ünner 11 Sek., Wietsprung 6,60 m, Speer över 60 m). Folglich weer he körperlich robust aber to glieker Tiet ok flink, so dat sien Speel insgesamt vun en düchtig Wucht präägt weer.
Hollister Peak
* Hollister Peak, Barg in Kalifornien, USA,
Alfred Kelbassa
Loopbahn as Footballspeler
Sien Footballkarriere fung bi Schwarz-Weiß Bülse an, bevör he to’n SC Gelsenkirchen-Buer wesseln dee. Wiels den Tweeten Weltkrieg speel he as Gastspeler bi Holstein Kiel un Fortuna Glückstadt, um denn över den STV Horst-Emscher un Preußen Münster bi Borussia Düörpm to lannen.
Hier wurr de Störmer mit de Borussia 1956 un 1957 Düütsch Meester un weer ok tweemal Doorschüttenkönig vun de Football-Böverliga West. Legendär wurr sien Tosommenspeel mit sien Speelpartners in Düörpm Alfred Preißler un Alfred Niepieklo as "die drei Alfredos", de de Gegnern regelmaatig grooten Respekt afringen deen.
Van 1956 bit 1958 speel Kelbassa söss Mal för de Düütsch Football-Natschonalmannschap. He hör ok to de düütsch Utwahl bi de Football-Weltmeesterschap 1958 in Sweden un belegg dor mit de Mannschap Platz veer. As Ersatzspeler keem he aber blots in dat Speel um den darten Platz gegen Frankriek an’ 28. Juni 1958 to’n Insatz.
Nah de aktiv Karriere
Kelbassa weer nah sien aktiv Tiet Sportlehrer un Angestellter in dat Sportamt vun de Stadt Düörpm. He is nah mehreren Slaganfällen storven.
Sien Söhn hett de Dochter vun sien Stormpartner Alfred Niepieklo heiraadt, ut deren Verbinnen en gemeensam Enkel vun de beid Störmer hervörgahn is.
In dat Jahr 2012 wurr de nah hüm nömmt Alfred-Kelbassa-Straße in Düörpm inweeht.
Kommun Smedjebacken
De Kommun Smedjebacken is ene Gemeend in dat Lehn Dalarna in Sweden. Dat höört to de Landschop Dalarna un den Gerichtsbezirk Falu. Se hett 10.720 Inwahners (Stand 2006) op en Rebeet vun 953,89 km². De Sitt vun de Verwalten is in Smedjebacken.
Demografie
2006 weren 7,83 % vun de Inwahners buten Sweden boren.
Geografie
In de Kommun gifft dat 577 Eilannen, de alltohoop 282 Hektar groot sünd.
Maikel van der Vleuten
thumbnail|Maikel van der Vleuten up Eureka bi dat Internatschonale Pingst Turnier Wiesbaden 2013 thumb|Maikel van der Vleuten up Sapphire B bi de Vienna Masters 2013 Maikel Leonardus Theodorus van der Vleuten  (* 10. Februar 1988) is en nedderlannsch Springrieder.
In' Februar 2012 befunn he sück up Rang 20 vun de Springrieder-Weltranglist.
Werdegang
Bither is van der Vleuten all bi söss Europameesterschapen antreden, twee in de Öllersklass vun de Junioren, veer as Jung Rieder.
Bi de Olympisch Spelen 2012 in London hett he mit der nedderlannsch Equipe de Sülvermedaille wunnen. In't Eenzel keem he up Platz 37.
Privates
He is de Söhn vun den nedderlannschen Springrieder Eric van der Vleuten.
Utteknung
2x Rabo Talent vun dat Johr (2006, 2010)
Karl Schaifers
Karl Schaifers (* 21. November 1921 in Koblenz; † 26. Oktober 2009 in Heidelbarg) weer en düütschen Astronom.
Karl Schaifers studeer Astronomie un Physik in Bonn; dor hett he 1952 mit de Arbeit: Untersuchungen über die absoluten Helligkeiten und die räumliche Verteilung der F-Sterne promoveert.
1983 hett he den Bruno-H.-Bürgel-Pries vun der Astronomisch Sellschap för sein Verdeenst för de Poplariseeren vun de Astronomie kregen.
Nah hüm wurr de vun Karl Wilhelm Reinmuth opdeckt Asteroid 1742 Schaifers nömmt.
Mount Hayter
Mount Hayter is en hogen Barg in de Ross Dependency, Antarktika. He liggt üm un bi 2 km süüdoosten von dat Laird-Plateau op de Westsied von dat Olson-Firnfeld.